PMIndiaData/PMIndiaSum huggingface dataset:
પ્રધાનમંત્રીની જાપાન મુલાકાત દરમિયાન ભારત અને જાપાન વચ્ચે હસ્તાક્ષર કરવામાં આવેલ જાહેરાતો/સંધિઓની યાદી

ક્રમ એમઓયુ/સંધિ/કરારનું નામ વિવરણ . નીચેનાઓ માટે ધિરાણ સંધિઓનું આદાન–પ્રદાન: 24. મુંબઈ અમદાવાદ હાઈ સ્પીડ રેલ (આઈઆઈ)ના નિર્માણ માટેનો પ્રોજેક્ટ 25. ઉમિઅમ ઉમતૃ સ્ટેજ ૩ હાયડ્રોઇલેક્ટ્રિક પાવર સ્ટેશનના જીર્ણોદ્ધાર અને આધુનીકરણ માટેના પ્રોજેક્ટ. 26. દિલ્હી માસ રેપીડ ટ્રાન્સપોર્ટ સિસ્ટમ પ્રોજેક્ટ (૩જો તબક્કો) (આઈઆઈઆઈ) 27. પૂર્વોત્તર રોડ નેટવર્ક જોડાણ સુધારા પ્રોજેક્ટ (૩જો તબક્કો) (આઈ) 28. ત્રિપુરામાં સંતુલિત કેચમેન્ટ વન્ય વ્યવસ્થાપન માટેનો પ્રોજેક્ટ જીટુબી/બીટુબી સંધિઓ 29. કાગોમે કંપની લિમીટેડ, જાપાન અને ખાદ્યાન્ન પ્રક્રિયા ઉદ્યોગ મંત્રાલય, ભારત સરકાર વચ્ચે સમજૂતી કરાર 30. સ્ટેટ બેંક ઑફ ઇન્ડિયા (એસબીઆઈ) અનેએસબીઆઈ પેમેન્ટ સર્વિસીસ પ્રાઇવેટ લિમીટેડ તથા હિટાચી પેમેન્ટ સર્વિસીસ પ્રાઇવેટ લિમીટેડ વચ્ચે સંયુક્ત સાહસ સંધિ 31. નિસાન સ્ટીલ ઇન્ડસ્ટ્રી કંપની લિમિટેડ, જાપાન અને ખાદ્યાન્ન પ્રક્રિયા ઉદ્યોગ મંત્રાલય, ભારત સરકાર વચ્ચે સમજૂતી કરારો 32. 57 જાપાની કંપનીઓ દ્વારા ભારતમાં રોકાણ કરવા માટે અને 15 ભારતીય કંપનીઓ દ્વારા જાપાનમાં રોકાણ કરવા માટે લેટર ઑફ ઇન્ટેન્ટ અને ખાનગી ક્ષેત્રના રોકાણ પ્રોજેક્ટની દરખાસ્તની સ્વીકૃતિને ભારત અને જાપાન બંને સરકારો દ્વારા ટેકો આપવામાં આવ્યો.
મંત્રીમંડળે ભારત અને ઇરાન વચ્ચે દ્વિપક્ષીય એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળે સીક્યોરિટી બજારો સાથે સંબંધિત બાબતો પર પારસ્પરિક સહકારનાં સંબંધમાં ભારતનાં સીક્યોરિટીઝ એન્ડ એક્સચેન્જ બોર્ડ ઓફ ઇન્ડિયા (સેબી) અને ઇરાનનાં સીક્યોરિટીઝ એન્ડ એક્સચેન્જ ઓર્ગેનાઇઝેશન (એસઇઓ) વચ્ચે થયેલાં દ્વિપક્ષીય સમજૂતીકરાર (એમઓયુ)ને મંજૂરી આપી હતી. એમઓયુ બંને નિયમનકારો વચ્ચે આર્થિક જોડાણ અને સહકારનાં વધુ વિકાસને પ્રોત્સાહન આપશે તેવી શક્યતા છે તથા તેનો ઉદ્દેશ બંને દેશોમાં સીક્યોરિટીઝ બજારોનાં અસરકારક વિકાસ માટે શરતો ઊભી કરવાનો છે. તે બંને દેશો વચ્ચે માહિતી વહેંચણી માળખું મજબૂત કરવામાં પણ પ્રદાન કરશે. સેબી અને ઇરાનનાં એસઇઓનો વિદેશી પારસ્પરિક સહકાર અને નિયમનકારી પ્રવૃત્તિઓનાં મૂલ્યમાં સંવર્ધન કરશે તેવી અપેક્ષા છે. એમઓયુ સેબી અને ઇરાનનાં એસઇઓ વચ્ચે માહિતી વહેંચણીનું માળખું મજબૂત કરવામાં પ્રદાન કરશે તેવી અપેક્ષા છે.
પ્રધાનમંત્રીએ નવી દિલ્હીમાં બુદ્ધ જયંતિની ઉજવણીમાં ભાગ લીધો

પ્રધાનમંત્રી શ્રી નરેન્દ્ર મોદીબુદ્ધ જયંતિનાં અવસર પર નવી દિલ્હીમાં ઇન્દિરા ગાંધી ઇન્ડોર સ્ટેડિયમ ખાતે થયેલી ઉજવણીમાં જોડાયા હતા. તેમણે સંઘ દાનઅર્પણ કર્યું હતું. તેમણે સારનાથની કેન્દ્રીય ઉચ્ચ તિબ્બતી શિક્ષણ સંસ્થાન અને બોધગયાનાં અખિલ ભારતીય ભિક્ષુ સંઘને વૈશાખ સન્માન પ્રશસ્તિ પત્ર પણ અર્પણ કર્યા હતા. આ પ્રસંગે ઉપસ્થિત જનસમૂદાયને સંબોધતા પ્રધાનમંત્રીએ જણાવ્યું હતું કે ભારત એક અનોખી સંસ્કૃતિનું સ્થાન છે જ્યાં ઉન્નત વિચારોથીમાનવજાતીહંમેશાં લાભાન્વિત થતીરહી છે. તેમણે જણાવ્યું કે, ભગવાન બુદ્ધના શિક્ષણથી ઘણા રાષ્ટ્રોનું ઘડતર થયું છે. એમણે ઉમેર્યું હતું કે, ભારત ક્યારેય આક્રમક રહ્યું નથી. પ્રધાનમંત્રીએ ભગવાન બુદ્ધે આપેલા આઠ માર્ગો અંગે ચર્ચા કરી હતી અને જણાવ્યું હતું કે આ માર્ગને અનુસરવાથી વર્તમાન સમયમાં આપણે જે સમસ્યાનો સામનો કરી રહ્યા છીએ તેનો ઉકેલ આવી શકે છે. પ્રધાનમંત્રીએ જણાવ્યું કે પ્રેમ અને કરૂણા અંગે ભગવાન બુદ્ધનો સંદેશ આજે સમગ્ર વિશ્વ માટેલાભદાયી છે. તેથી જ તેમણે ભારપૂર્વક જણાવ્યું હતું કે જે લોકો બુદ્ધમાં વિશ્વાસ રાખે છે તે તમામે તેમની શક્તિનું એકીકરણ કરીને આ ઉમદા કાર્યમાં જોડાવું જોઇએ. પ્રધાનમંત્રીએ જણાવ્યું હતું કે ભગવાન બુદ્ધે ચીંધેલા માર્ગ પર સરકારકરૂણા સાથે પ્રજાની સેવાનું કાર્ય કરે છે. કેન્દ્ર સરકાર ભારતનો સાંસ્કૃતિક વારસો જાળવી રાખવા માટે એક વિશાળદ્રષ્ટિકોણ સાથે કાર્ય કરે છે. જેમાં ભગવાન બુદ્ધ સાથે સંકળાયેલા વારસાનો પણ સમાવેશ થાય છે. બૌદ્ધપરિપથનાં વિકાસ માટે સરકારે રૂપિયા360 કરોડ મંજૂર કર્યા છે. પ્રધાનમંત્રીએ ઉપસ્થિત મેદનીને દેશ તેની સ્વતંત્રતાના 75 વર્ષની ઉજવણી માટે 2022નાંનવાભારત માટે યોગદાન આપવા અનુરોધ કર્યો હતો. તેમણે દરેકએકસંકલ્પલેવા જણાવ્યું હતું જે સંકલ્પને તેઓ 2022 સુધીમાં પૂર્ણકરી શકે.
ગૂડ ફ્રાઈડે આપણને ઈસુ ખ્રિસ્તના સંઘર્ષો અને બલિદાનો વિશે યાદ અપાવે છેઃ પ્રધાનમંત્રી

પ્રધાનમંત્રી શ્રી નરેન્દ્ર મોદીએ ઈસુ ખ્રિસ્તને કરૂણાના આદર્શ અવતાર કહ્યા છે. ગૂડ ફ્રાઈડે પર એક સંદેશામાં શ્રી મોદીએ ટ્વીટમાં કહ્યું, ‘ગૂડ ફ્રાઈડે આપણને ઈસુ ખ્રિસ્તના સંઘર્ષો અને બલિદાનો વિશે યાદ અપાવે છે. દયાના એક આદર્શ અવતાર, જેઓ જરૂરિયાતમંદ લોકોની સેવા કરવા અને બીમારોને સ્વસ્થ કરવા માટે સમર્પિત હતા.’
પીએમએ બારાબંકીમાં પૂર્વાંચલ એક્સપ્રેસ વે પર માર્ગ અકસ્માતમાં થયેલા મૃત્યુ પ્રત્યે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ બારાબંકીમાં પૂર્વાંચલ એક્સપ્રેસ વે પર માર્ગ અકસ્માતમાં થયેલી જાનહાની પર શોક વ્યક્ત કર્યો છે. તેમણે ઘાયલોના ઝડપી સ્વસ્થ થવાની પ્રાર્થના કરી અને કહ્યું કે સ્થાનિક વહીવટીતંત્ર તમામ શક્ય મદદ પૂરી પાડી રહ્યું છે. પ્રધાનમંત્રી કાર્યાલયે ટ્વીટ કર્યું: “બારાબંકીમાં પૂર્વાંચલ એક્સપ્રેસ વે પર થયેલો અકસ્માત અત્યંત દુઃખદ છે. આમાં, હું તેમના પ્રિયજનોને ગુમાવનારા લોકો પ્રત્યે મારી સંવેદના વ્યક્ત કરું છું. આ સાથે જ હું તમામ ઘાયલોના ઝડપથી સ્વસ્થ થવાની કામના કરું છું. રાજ્ય સરકારની દેખરેખ હેઠળ, સ્થાનિક વહીવટીતંત્ર શક્ય તમામ મદદ કરવામાં વ્યસ્ત છે.
મણિપુરના નોની જિલ્લામાં બસ દુર્ઘટનામાં જાનહાનિથી પ્રધાનમંત્રી શ્રી દુઃખી

પ્રધાનમંત્રી શ્રી નરેન્દ્ર મોદીએ મણિપુરના નોની જિલ્લામાં એક દુ:ખદ બસ અકસ્માતમાં થયેલા મૃત્યુ પ્રત્યે શોક વ્યક્ત કર્યો છે. પ્રધાનમંત્રી શ્રીએ એક્સ-ગ્રેશિયાની પણ જાહેરાત કરી હતી. મૃતકના નજીકના સંબંધીઓને રૂ. 2 લાખ અને બસ અકસ્માતમાં ઘાયલ થયેલા લોકોને 50,000 રૂ. પ્રધાનમંત્રી રાષ્ટ્રીય રાહત ફંડ (
પ્રધાનમંત્રીએ સિરમૌરમાં અકસ્માતને કારણે થયેલ જાનહાનિ અંગે શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ હિમાચલ પ્રદેશના સિરમૌરમાં થયેલ અકસ્માતને લીધે જીવ ગુમાવનારા અંગે શોક વ્યક્ત કર્યો હતો. તેમણે ઈજાગ્રસ્તો માટે પ્રાર્થના પણ કરી હતી. પ્રધાનમંત્રીએ એક ટ્વિટમાં જણાવ્યું હતું કે, પ્રધાનમંત્રી રાષ્ટ્રીય રાહત કોષમાંથી પ્રત્યેક મૃતકના પરિજનોને રૂપિયા 2 લાખ અને ઘાયલોને 50,000 રૂપિયાની સહાય આપવામાં આવશે.
પ્રધાનમંત્રીએ અયોધ્યાનાં ચુકાદા અંગે શાંતિ અને ભાઇચારો જાળવવા આહ્વાહન કર્યું

પ્રધાનમંત્રી નરેન્દ્ર મોદીએ આજે આવેલ અયોધ્યા ચુકાદા અંગે શાંતિ અને ભાઇચારો જાળવવા આહ્વાહન કર્યું છે. પ્રધાનમંત્રીએ જણાવ્યું કે, “નામદાર સર્વોચ્ચ અદાલતે અયોધ્યા મામલે પોતાનો ચુકાદો આપ્યો છે. આ ચુકાદાને કોઈના માટે જીત કે હારની દૃષ્ટિએ ન જોવો જોઈએ. રામ ભક્તિ હોય કે રહીમ ભક્તિ હોય, એ બાબત મહત્વની છે કે, આપણે રાષ્ટ્રભક્તિના જુસ્સાને મજબૂત કરીએ. શાંતિ અને સુમેળ હંમેશા બનેલ રહે! સર્વોચ્ચ અદાલતનો નિર્ણય અગત્યનો છે કારણ કે, તે એ બાબતને દર્શાવે છે કે કોઇપણ વિવાદને કાયદાની પ્રક્રિયામાં રહીને મૈત્રીપૂર્ણ રીતે ઉકેલી શકાય તેમ છે. તે આપણી ન્યાય વ્યવસ્થાની સ્વતંત્રતા, પારદર્શકતા અને દૂરંદેશીતાની પણ ખાતરી આપે છે. તે સ્પષ્ટપણે દર્શાવે છે કે કાયદાની સામે દરેક વ્યક્તિ એકસમાન છે. ન્યાયાધીશોની ખંડપીઠે દાયકાઓથી ચાલી આવતા વિવાદનો સૌહાદપુર્ણ રીતે ઉકેલ લાવ્યો હતો. સુનાવણી દરમિયાન પ્રત્યેક પક્ષ પ્રત્યેક મતને પોતાના જુદા-જુદા દૃષ્ટિકોણ રજૂ કરવાની તક અને પૂરતો સમય આપવામાં આવ્યો હતો. આ ચુકાદો આગળ જતા ન્યાય પ્રક્રિયામાં લોકોની શ્રદ્ધાને વધારશે. આજની સુનાવણી પ્રક્રિયા દરમિયાન 130 કરોડ ભારતીયો દ્વારા જાળવી રાખવામાં આવેલ શાંતિ અને સદભાવ એ શાંતિપૂર્ણ સહઅસ્તિત્વ માટે ભારતની કટિબદ્ધતાને દર્શાવે છે. એકતા અને હળીમળીને રહેવાની આ ભાવના આપણા દેશને વિકાસ માટે શક્તિ પ્રદાન કરે. પ્રત્યેક ભારતીય સશક્ત બને.”
પ્રધાનમંત્રીએ મહાવીર જયંતી પર લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ મહાવીર જયંતી પર સૌને શુભેચ્છા પાઠવી છે. શ્રી મોદીએ ભગવાન મહાવીરના ઉમદા ઉપદેશોને યાદ કર્યા, ખાસ કરીને શાંતિ, કરુણા અને ભાઈચારા પર ભાર મૂક્યો. પ્રધાનમંત્રીએ ટ્વીટ કર્યું; "મહાવીર જયંતીના શુભ અવસર પર શુભેચ્છાઓ. ભગવાન મહાવીરના શાશ્વત ઉપદેશો અને જીવ દયા પરનો ભાર ન્યાયી અને દયાળુ સમાજનું નિર્માણ કરવામાં મદદ કરી શકે છે. ભગવાન મહાવીરના આશીર્વાદ આપણા સમાજમાં શાંતિ અને ભાઈચારાની ભાવનાને આગળ વધારશે."
પ્રધાનમંત્રીએ સી રાજગોપાલાચારીને તેમના જન્મદિવસ પર શ્રદ્ધાંજલિ આપી

પ્રધાનમંત્રી શ્રી નરેન્દ્ર મોદીએ શ્રી ચક્રવર્તી રાજગોપાલાચારીને તેમની જયંતીના અવસર પર શ્રદ્ધાંજલિ અર્પણ કરી છે. પ્રધાનમંત્રીએ કહ્યું, ‘ભારત માટે શ્રી સી રાજગોપાલાચારીના યોગદાનથી સૌ પરિચિત છે. હું તેમની જયંતીના અવસર પર આ સ્વતંત્રતા સેનાની અને ગહન વિચારકને નમન કરું છું.’
કેબિનેટે ડેન્ટિસ્ટ (સુધારા) ખરડો 2017ની રજૂઆતને મંજૂરી આપી

પ્રધાનમંત્રી શ્રી નરેન્દ્ર મોદીના અધ્યક્ષપદ હેઠળ મળેલી કેન્દ્રિય કેબિનેટે ડેન્ટિસ્ટ (સુધારા) ખરડો2017ની રજૂઆતને સંસદમાં ડ્રાફ્ટિંગ કે બંધારણીય સુધારાની શરતે મંજૂરી આપી હતી. આ ખરડામાં ડેન્ટિસ્ટ એક્ટ, 1948 (1948ના 16 પૈકીના)માં ધારાસભા વિભાગ દ્વારા જરૂરી ફેરફાર કરવાની મંજૂરી આપી છે. આ સુધારાથી બિનજરૂરી કે વધારાની બાબતોને ઘટાડી શકાશે. એવી કલમોમાં પણ સુધારો કરાશે જેમાં ડેન્ટિસ્ટ એક્ટ, 1948ની કેટલીક સુધારા જોગવાઈઓનો પણ સમાવેશ થતો હતો. જેવી કે.. 1. ડેન્ટલ કાઉન્સિલ ઓફ ઇન્ડિયા સેક્શન 3ની કલમ (એફ) હેઠળ સદસ્યતા અને 2. રાજ્ય અને સંયુક્ત રાજ્ય ડેન્ટલ કાઉન્સિલની સેક્શન 21ની કલમ (બી) અને સેક્શન 23ની કલબ(બી)ની જોગવાઈઓ હેઠળ સદસ્યતા. પૂર્વાર્ધ ઃ વર્તમાન કાયદા મુજબ ભાગ બી માં નોંધાયેલા ડેન્ટિસ્ટના પ્રતિનિધી ડેન્ટલ કાઉન્સિલ ઓફ ઇન્ડિયામાં કેન્દ્ર સરકારના પ્રતિનિધી તરીકે નોંધાયેલા હોવા જરૂરી છે અને પાર્ટ બીના 4/2 સદસ્ય રાજ્ય/સંયુક્ત રાજ્ય ડેન્ટલ કાઉન્સિલમાં ચૂંટાયેલા હોવા જરૂરી છે. જોકે તેનુ મહત્વ રહ્યું નથી. પ્રતિનિધિત્વની જોગવાઈમાં બિનજરૂરી કે વધારાની બાબતો ઘટાડવાની બાબતને ધ્યાનમાં રાખતાં કેન્દ્ર સરકારે એ જોગવાઈઓ નાબૂદ કરવાનો નિર્ણય લીધો છે જેથી તેમનું પ્રતિનિધિત્વ હવે ફરજિયાત રહ્યું નથી.
મંત્રીમંડળે એનટીપીસી લીમીટેડની નિર્માણાધીન પરિયોજનાઓ અંતર્ગત ગૃહ રાજ્યને વધુ વીજળીની ફાળવણી કરવા અંગેની દરખાસ્તને મંજુરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મળેલ કેન્દ્રીય મંત્રીમંડળની બેઠકે આજે એનટીપીસી લીમીટેડના તેલંગાણા સુપર થર્મલ પાવર પ્રોજેક્ટ (4000 મેગાવોટ) વડે ઉત્પાદિત 85 ટકા વીજળી તેલંગાણા સરકારને આપવાની મંજુરી આપી દીધી છે. આ સાથે જ એનટીપીસી લીમીટેડની સહાયક કંપની પત્રાતું વિદ્યુત ઉત્પાદન નિગમ લીમીટેડના પત્રાતું થર્મલ પાવર સ્ટેશન(4000 મેગાવોટ)ની વિસ્તૃત પરિયોજના વડે 85 ટકા વીજળી ઝારખંડ સરકારને આપવા માટે વિદ્યુત મંત્રાલયને મંજુરી આપી દીધી છે. વિગતો બંને પરિયોજનાઓ બે તબક્કામાં શરુ કરવામાં આવી રહી છે. તેલંગાણા સુપર થર્મલ પાવર પ્રોજેક્ટ પેડાપલ્લી જીલ્લાના રામાગુંડમમાં અને પત્રાતું થર્મલ પાવર સ્ટેશન ઝારખંડના રામગઢ જીલ્લાના પત્રાતુંમાં સ્થાપવામાં આવશે. ના પ્રથમ તબક્કામાં બે એકમો હશે જેમાંથી પ્રત્યેકની ક્ષમતા 800 મેગાવોટની રહેશે. પત્રાતું થર્મલ પાવર સ્ટેશનમાં પ્રથમ તબક્કામાં ત્રણ એકમો હશે જેમાંથી દરેકની ક્ષમતા 800 મેગાવોટની હશે જ્યારે બીજા તબક્કામાં બે એકમો હશે જેમાંથી દરેકની ક્ષમતા 800 મેગાવોટની હશે. આંધ્રપ્રદેશ પુનર્ગઠન કાયદા, 2014 ટીપીસીને તેલંગાણા રાજ્યમાં 4000 મેગાવોટની ક્ષમતાવાળી વિદ્યુત સુવિધા સ્થાપિત કરવાનો અધિકાર આપે છે કે જેનો ઉલ્લેખ કાયદાના તેરમાં પરિશિષ્ટમાં કરવામાં આવ્યો છે. પીટીપીએસ વિસ્તરણ યોજના (4000 મેગાવોટ)માં 85% વીજળીની ફાળવણી એ ઝારખંડ સરકાર અને એનટીપીસીની વચ્ચે પીટીપીએસની 4000 મેગાવોટની ક્ષમતાના વિસ્તૃતીકરણ માટે સંયુક્ત સાહસ સંધિની પ્રાથમિક શરત હતી. વર્તમાન સમયમાં, બંને પરિયોજનાઓનો પ્રથમ તબક્કો નિર્માણાધીન છે. તેલંગાણા સુપરથર્મલ પાવર પ્રોજેક્ટના 2020-21ના ત્રીજા ત્રિમાસમાં ચાલુ થઇ જવાની શક્યતા છે. 29.01.2016ના રોજ મંજૂરી મેળવેલ રોકાણ અનુસાર તેલંગાણા સુપર થર્મલ પાવર પ્રોજેક્ટ (ટીએસટીપીપી)નો સાંકેતિક સમાપ્તિ ખર્ચ 11811.26 કરોડ રૂપિયા છે જેમાંથી 1849 કરોડ રૂપિયાની રકમ માર્ચ 2018 સુધીમાં ખર્ચ કરી દેવામાં આવી છે. વધુમાં, પત્રાતું સુપર થર્મલ પાવર સ્ટેશનનો પ્રથમ તબક્કો 2022-23ના ચોથા ત્રિમાસ દરમિયાન શરુ થઇ જવાની શક્યતા છે. 30.10.2017ના રોજ મંજૂરી પ્રાપ્ત કરેલ રોકાણ અનુસાર, પીટીપીએસ વિસ્તૃત પરિયોજનાનો સાંકેતિક સમાપ્તિ ખર્ચ 18668 કરોડ રૂપિયા છે જેમાંથી માર્ચ 2018 સુધીમાં 247.66 કરોડ રૂપિયાનો ખર્ચ કરી દેવામાં આવ્યો છે. અસરો: ટીએસટીપીઆર તરફથી તેલંગાણા રાજ્યને વીજળીની વધુ ફાળવણી એ બાબતની ખાતરી કરશે કે કેન્દ્ર સરકારે આંધ્રપ્રદેશના પુનર્ગઠનના તેરમાં પરિશિષ્ટ અનુસાર અનુગામી રાજ્યમાં વીજળીની સ્થિતિમાં સુધારો લાવવામાં મદદરૂપ સાબિત થશે. તે તમામને વીજળી ઉપલબ્ધ કરાવવાના સરકારના મિશનમાં ઉપયોગી સાબિત થશે.
પ્રધાનમંત્રીએ હેમવતી નંદન બહુગુણાની સ્મૃતિમાં ટપાલ ટિકીટ પ્રસિદ્ધ કરી

પ્રધાનમંત્રી શ્રી નરેન્દ્ર મોદીએ આજે ઉત્તર પ્રદેશના ભૂતપૂર્વ મુખ્યમંત્રી સ્વ. શ્રી હેમવતી નંદન બહુગુણાની સ્મૃતિમાં ટપાલ ટિકીટ પ્રસિદ્ધ કરી હતી. આ પ્રસંગે પોતાના સંબોધનમાં પ્રધાનમંત્રીએ શ્રી બહુગુણાને લોકતાંત્રિક મૂલ્યો માટે પ્રતિબદ્ધ ગણાવ્યા હતા. તેમણે જણાવ્યું હતું કે શ્રી બહુગુણા મહાત્મા ગાંધી, આચાર્ય વિનોબા ભાવે, આચાર્ય નરેન્દ્ર દેવ, રામ મનોહર લોહિયા અને ચંદ્રશેખર આઝાદ જેવા નેતાઓથી ઘણા પ્રભાવિત હતા. પ્રધાનમંત્રીએ આ પ્રસંગે શિક્ષણ ક્ષેત્ર અને દેશના પહાડી વિસ્તારોમાં શ્રી બહુગુણાના યોગદાન વિશે વિસ્તૃત ચર્ચા કરી હતી. માહિતી અને પ્રસારણ રાજ્યમંત્રી (સ્વતંત્ર હવાલો) શ્રી મનોજ સિંહા આ પ્રસંગે ઉપસ્થિત રહ્યા હતા. આ ઉપરાંત આ પ્રસંગે શ્રી વિજય બહુગુણા અને ડૉ. રીટા બહુગુણા સહિત શ્રી હેમવતી નંદન બહુગુણાના પરિવારજનો પણ ઉપસ્થિત રહ્યા હતા.
પ્રધાનમંત્રી શ્રી નરેન્દ્ર મોદી અને કતારના આમીર મહામહિમ શેખ તમીમ બિન હમદ અલ-થાની વચ્ચે ટેલીફોન પર વાર્તાલાપ થયો

પ્રધાનમંત્રી શ્રી નરેન્દ્ર મોદીએ આજે કતારના આમીર શેખ તમીમ બિન હમદ અલ-થાની સાથે ટેલીફોન પર વાર્તાલાપ કર્યો હતો અને ઇદ-ઉલ-ફિત્ર નિમિત્તે તેમને તેમજ કતારના લોકોને શુભેચ્છાઓ પાઠવી હતી. કોવિડ-19 મહામારીના સમયમાં કતારમાં વસતા ભારતીય નાગરિકોનું આરોગ્ય અને સુખાકારી જળવાઇ રહે તે સુનિશ્ચિત કરવા માટે સ્થાનિક વહીવટીતંત્રએ કરેલા પ્રયાસો અને મહામહિમ કતારના આમીરે આ બાબતે વ્યક્તિગત રીતે લીધેલી કાળજી બદલ પ્રધાનમંત્રી શ્રી મોદીએ ઉષ્માભેર પ્રશંસા કરી હતી. કતારમાં ભારતીય સમુદાયે આપેલા યોગદાનને કતારના આમીરે બિરદાવ્યું હતું. ખાસ કરીને ભારતીય આરોગ્ય સંભાળ કર્મચારીઓએ વર્તમાન સ્થિતિમાં નિભાવેલી ભૂમિકાની તેમણે પ્રશંસા કરી હતી. પ્રધાનમંત્રીએ વર્તમાન સ્થિતિ દરમિયાન ભારતમાંથી કતારમાં આવશ્યક ચીજવસ્તુઓના પૂરવઠામાં કોઇપણ પ્રકારે વિક્ષેપ ના પડે તે માટે ભારતીય સત્તાધીશો જે પ્રકારે ધ્યાન આપી રહ્યા છે તેના પર પ્રકાશ પાડ્યો હતો. પ્રધાનમંત્રીએ કતારના આમીરના ટુંક સમયમાં આવી રહેલા 40મા જન્મદિવસ નિમિત્તે તેમને ઉષ્માભેર શુભેચ્છા પાઠવી હતી અને તેમનું આરોગ્ય જળવાઇ રહે તેમજ તેમને સતત સફળતા મળતી રહે તેવી શુભકામના પાઠવી હતી.
મંત્રીમંડળે મધ્યપ્રદેશની સરકારને ભોપાલ એરપોર્ટ પર એએઆઈની અતિક્રમિત થયેલી 106.76 એકર જમીન મધ્યપ્રદેશની સરકારને સુપરત કરવાની એએઆઈની દરખાસ્તને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રીય મંત્રીમંડળની બેઠકે ભોપાલનાં ગાંધીનગરમાં સ્થિત એરપોર્ટ ઑથોરિટી ઑફ ઇન્ડિયા (એએઆઈ)ની અતિક્રમણ થયેલી 106.76 એકર જમીન મધ્યપ્રદેશની રાજ્ય સરકારને સુપરત કરવાની દરખાસ્તને મંજૂરી આપી છે. મધ્યપ્રદેશની સરકાર દ્વારા આ જમીનનાં બદલામાં 95.56 એકર જમીન એએઆઈને સુપરત કરવામાં આવી છે. બાકીની 10.20 એકર (અંદાજે) જમીન મધ્યપ્રદેશની સરકાર એએઆઈને હવે સુપરત કરશે. લાભ: એએઆઈની અતિક્રમણ કરેલી જમીન 106.76 એકરનાં બદલામાં મધ્યપ્રદેશની સરકાર અંદાજે 96.56 એકર જમીન પ્રદાન કરવા સંમત થઈ છે, જે ભોપાલ એરપોર્ટની હાલની જમીનને લગોલગ છે અને એનો ઉપયોગ એએઆઈ દ્વારા ઉડ્ડયનનાં ઉદ્દેશો માટે થઈ શકશે. એનાથી 106.76 એકર જમીનને મુક્ત કરવામાં મદદ મળશે, જેનો ઉપયોગ મધ્યપ્રદેશની સરકાર દ્વારા વિવિધ ઉદ્દેશો માટે થાય છે જેવા કે, સરકારી કચેરીઓનાં સંકુલ, જાહેર સુવિધાઓ સાથે સંબંધિત સેવાઓ અને સ્થળાંતરિત થયેલા સિંધી પરિવારોનાં પુનર્વસન માટે. આ જમીનનાં બદલામાં હવે રાજ્ય સરકાર 96.56 એકર જમીન એએઆઈને આપવા તૈયાર થઈ છે, જે ભોપાલ એરપોર્ટ સાથે સંલગ્ન છે, જેનો ઉપયોગ ઉડ્ડયનનાં ઉદ્દેશો સાથે છે. ઉપરાંત આ જમીનની રજૂ થયેલી જમીનનો એએઆઈ ઉડ્ડયન સાથે સંબંધિત કામગીરીઓ માટે ઉચિતપણે ઉપયોગ કરી શકશે, એટલે આ મંજૂરીથી લોકોને મોટો લાભ થશે.
આયુષ્માન ભારત યોજનાને કારણે અસમનાં ગરીબ ખેડૂતને નવજીવન મળ્યું

અસમમાં ડાંગરની ખેતી કરતાં ગરીબ ખેડૂત 35 વર્ષીય દ્વિજેન કાલિતાને માથામાં ગંભીર ઇજા થઈ હતી. જ્યારે તેમને કામરુપ મેટ્રો હોસ્પિટલમાં સારવાર માટે દાખલ કરવામાં આવ્યાં હતાં, ત્યારે તેઓ અર્ધચેતન અવસ્થામાં હતાં અને અસહ્ય પીડા વેઠી રહ્યાં હતાં. વિસ્તૃત પરીક્ષણ કર્યા પછી તેમને સબડ્યુરલ હીમેટોમા થયું હોવાનું નિદાન થયું હતું, જેનો અર્થ એ થાય છે કે, તેમને ન્યૂરોસર્જરી, ક્રેનિયોપ્લાસ્ટીની જરૂર હતી અને બહારથી સારવાર કરવી આવશ્યક હતી. કાલિતાનો પરિવાર ગરીબ હોવાથી પરિવાર એમની સારવારનો ખર્ચ ઉઠાવી શકે એવી સ્થિતિમાં નહોતો. જોકે પરિવારને આયુષ્માન ભારત-પીએમજેએવાયની જાણકારી મળી હતી અને તેમનાં મનમાં આશાનું કિરણ જન્મ્યું હતું. તેમને આશા બંધાઈ હતી કે, તેઓ આ યોજના હેઠળ નિઃશુલ્ક સારવાર કરાવી શકશે. કાલિતાને લાગ્યું કે, આ યોજના તેમનાં જેવા ગરીબો માટે આશીર્વાદરૂપ છે. અત્યારે તેઓ સ્વસ્થ છે અને વિશ્વની સૌથી મોટી આરોગ્ય યોજનાની સફળતા વિશે પ્રધાનમંત્રી સાથે મુલકાત કરનારા 31 લાભાર્થીઓમાંના એક છે. એક વર્ષ અગાઉ શરૂ થયેલી આયુષ્માન ભારત યોજના દુનિયાની સૌથી મોટી હેલ્થ વીમા યોજના છે, જેનો ઉદ્દેશ દેશમાં 10.74 કરોડથી વધારે લોકોને તબીબી સુવિધાઓ સરળતાપૂર્વક સુલભ કરવાનો છે. છેલ્લાં એક વર્ષમાં દ્વિજેન જેવા 50,000થી વધારે દર્દીઓને તેમનાં રાજ્યની બહાર તબીબી સારવારની સુવિધા મળી શકી છે, જ્યાં આ પ્રકારની શ્રેષ્ઠ સુવિધાઓ આયુષ્માન ભારત કાર્યક્રમને કારણે ઉપલબ્ધ થઈ હતી. આયુષ્માન ભારત પ્રધાનમંત્રી જન આરોગ્ય યોજના (પીએમ-જેએવાય) હેઠળ 16,085 હોસ્પિટલોની નોંધણી થઈ છે, 41 લાખથી વધારે લાભાર્થીઓની સારવાર કરવામાં આવી છે અને 10 કરોડથી વધારે ઇ-કાર્ડ આપવામાં આવ્યા છે. આયુષ્માન ભારત અંતર્ગત સમગ્ર દેશમાં 20,700થી વધારે હેલ્થ એન્ડ વેલનેસ સેન્ટર્સ કાર્યરત થયા છે.
પ્રધાનમંત્રીએ ભારતીય ડૉક્ટર સાથેના અફઘાનના રાજદૂતના અનુભવ પર ટ્વીટ કર્યું

પ્રધાનમંત્રી શ્રી નરેન્દ્ર મોદીએ આજે ભારતમાં અફઘાનિસ્તાનના રાજદૂત શ્રી ફરિદ મામુન્દઝાયના ટ્વીટ પર ટિપ્પણી કરી હતી. રાજદૂતે તેમની મુલાકાત દરમિયાન એક ભારતીય ડૉક્ટર વિશે પોસ્ટ કરી હતી. તેમણે પોસ્ટમાં જણાવ્યું હતું કે, જ્યારે ભારતીય ડૉક્ટરને ખબર પડી હતી કે, તેમના દર્દી ભારતમાં અફઘાનના રાજદૂત છે, ત્યારે તેમણે કહ્યું કે, તેઓ તેમના ભાઈનો ચાર્જ નહીં લે. આ ટ્વીટ હિંદીમાં હતી. પ્રધાનમંત્રીએ કહ્યું હતું કે, અફઘાનના રાજદૂતે બયાન કરેલો આ પ્રસંગ ભારત-અફઘાનિસ્તાનનાં સંબંધોની સુગંધ ફેલાવે છે. પ્રધાનમંત્રીએ અફઘાનના રાજદૂતને પંજાબના હરિપુરાની મુલાકાત લેવા કહ્યું હતું, જ્યાં તેમને આમંત્રણ મળ્યું હતું અને સાથે સાથે ગુજરાતના હરિપુરાની મુલાકાત લેવા પણ જણાવ્યું હતું, જેનો પોતાનો આગવો ઇતિહાસ છે. આજે રાષ્ટ્રીય ડૉક્ટર્સ દિવસ છે.
પ્રધાનમંત્રીએ દેશમાં કોવિડ-19 રોગચાળાની સ્થિતિ અને રસીકરણ અભિયાનની સ્થિતિની સમીક્ષા કરવા માટે ઉચ્ચ સ્તરીય બેઠકની અધ્યક્ષતા કરી

પ્રધાનમંત્રી શ્રી નરેન્દ્ર મોદીએ આજે કોવિડ-19 રોગચાળાની સ્થિતિની સમીક્ષા કરવા, ખાસ કરીને ઓમિક્રોન વેવ અને દેશમાં રસીકરણ અભિયાનની સ્થિતિના સંદર્ભમાં એક ઉચ્ચ સ્તરીય બેઠકની અધ્યક્ષતા કરી હતી. વૈશ્વિક પરિદ્રશ્ય અને ભારતની કોવિડ-19ની સ્થિતિ અંગે વિગતવાર રજૂઆત કરવામાં આવી હતી. રસીકરણ ઝુંબેશ તરફ ભારતના સતત પ્રયાસો અને તાજેતરના ઉછાળા દરમિયાન ઓછા હોસ્પિટલમાં દાખલ થવા અને ઓછી ગંભીરતા અને મૃત્યુદરમાં મદદ કરવા માટે રસીની અસરકારકતાનું વિશ્લેષણ પ્રકાશિત કરવામાં આવ્યું હતું. સમીક્ષામાં તે બહાર આવ્યું છે કે કેન્દ્ર સરકારની આગેવાની હેઠળના સક્રિય અને સહયોગી પ્રયાસોએ ચેપના ફેલાવાને અસરકારક રીતે સંચાલિત કરવામાં મદદ કરી છે. એ પણ નોંધવામાં આવ્યું હતું કે ભારતની રોગચાળાના પ્રતિભાવ અને રસીકરણના પ્રયાસોની વૈશ્વિક સ્તરે 1964
અક્ષય ઉર્જા નિગમ પર સામાન્ય માળખાગત સમજૂતી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેબિનેટ મંત્રિમંડળને ભારત અને સંયુક્ત આરબ અમીરાત (યૂએઈ) વચ્ચે થયેલી સામાન્ય માળખાગત સમજૂતી (જીએફએ)ની સૂચના અપાઈ. આ વર્ષે નવી દિલ્હીમાં 11 ફેબ્રુઆરીના રોજ યૂએઈના ક્રાઉન પ્રિન્સની યાત્રા દરમિયાન જીએફએ પર હસ્તાક્ષર થયા હતા. આ જીએફનો ઉદ્દેશ્ય આ ફ્રેમવર્કના આધાર પર મોટી પરિયોજનાઓ, રોકાણ અને વ્યાવસાયિક પ્રયાસો, શોધ તેમજ વિકાસમાં ભાગીદારી, અક્ષય અને સ્વચ્છ ઉર્જામાં વિકાસ અને જ્ઞાનની ભાગીદારીથી સંબંધિત મંચોને પરસ્પર ફાયદા અને પરસ્પર લેવડદેવડ માટે લાગુ કરવાનો છે. જીએફએનો ઉદ્દેશ્ય ભારત અને યુએઈના વચ્ચે નવીન અને અક્ષય ઉર્જા પ્રૌદ્યોગિકીઓના ક્ષેત્રમાં ભાગીદારી કરવાનો છે. જીએફએમાં રોકાણ માટે સંભવિત અક્ષય પરિયોજનાઓમાં અવસરોને શોધવાનો, આંતરરાષ્ટ્રીય સૌર ગઠબંધનમાં સહયોગ ચાલુ રાખવો, અક્ષય ઉર્જામાં શોધ તેમજ વિકાસમાં ભાગીદારીના અવસર શોધવાનો, જ્ઞાન વહેંચવા માટે તંત્ર વિકસિત કરવું, જેથી બંને દેશોમાં માનવ પૂંજીનો વિકાસ થાય, રોકાણ વધારવા માટે એક સંયુક્ત ફંડ બનાવવાના અવસર શોધવા વગેરે પર કાર્ય કરવાનો રસ્તો મોકળો થશે.
ક્વાડ લીડર્સ સમિટ પ્રસંગે પ્રધાનમંત્રીની ઓસ્ટ્રેલિયાના પ્રધાનમંત્રી સ્કોટ મોરિસન સાથે મુલાકાત

પ્રધાનમંત્રી શ્રી નરેન્દ્ર મોદીએ 23 સપ્ટેમ્બર, 2021ના રોજ વોશિંગ્ટન ડીસી, અમેરિકામાં ક્વાડ લીડર્સ સમિટ અગાઉ ઓસ્ટ્રેલિયાના પ્રધાનમંત્રી માનનીય સ્કોટ મોરિસન સાથે દ્વિપક્ષીય બેઠક યોજી હતી. રોગચાળા પછીના સમયગાળામાં બંને નેતાઓ વચ્ચે આ પ્રથમ વ્યક્તિગત મુલાકાત હતી. પ્રધાનમંત્રી શ્રી મોદી અને પ્રધાનમંત્રી શ્રી મોરિસન વચ્ચે છેલ્લી દ્વિપક્ષીય બેઠક 4 જૂન 2020 ના રોજ લીડર્સ વર્ચ્યુઅલ સમિટ યોજાઈ હતી જેમાં ભારત અને ઓસ્ટ્રેલિયા વચ્ચે વ્યૂહાત્મક ભાગીદારીને વ્યાપક વ્યૂહાત્મક ભાગીદારીમાં ઉન્નત કરવામાં આવી હતી. બેઠક દરમિયાન, પ્રધાનમંત્રીઓએ દ્વિપક્ષીય, પ્રાદેશિક અને વૈશ્વિક મહત્વના મુદ્દાઓની વ્યાપક શ્રેણી પર ચર્ચા કરી. તેઓએ તાજેતરમાં યોજાયેલા પ્રથમ ભારત-ઓસ્ટ્રેલિયા વિદેશ અને સંરક્ષણ પ્રધાનોના 2+2 સંવાદ સહિત બંને દેશો વચ્ચે નિયમિત ઉચ્ચ-સ્તરની વાતચીતની સંતુષ્ટિપૂર્વક નોંધ લીધી. પ્રધાનમંત્રીઓએ વ્યાપક વ્યૂહાત્મક ભાગીદારી હેઠળ જૂન 2020માં નેતાઓના વર્ચ્યુઅલ સમિટ બાદ પ્રાપ્ત થયેલી પ્રગતિની સમીક્ષા કરી અને પરસ્પર સુખાકારી માટે નજીકના સહયોગને ચાલુ રાખવા અને ખુલ્લા, મુક્ત, સમૃદ્ધ અને નિયમો આધારિત ઈન્ડો-પેસિફિકના વહેંચાયેલા ઉદ્દેશને આગળ વધારવા માટે સંકલ્પ કર્યો. તેઓએ દ્વિપક્ષીય વ્યાપક આર્થિક સહકાર કરાર (
પ્રધાનમંત્રીએ પ્રજાસત્તાક દિવસ પર લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ પ્રજાસત્તાક દિવસ નિમિત્તે લોકોને શુભેચ્છા પાઠવી છે. એક ટ્વિટમાં, પ્રધાનમંત્રીએ કહ્યું; "આપ સૌને ગણતંત્ર દિવસની ખૂબ ખૂબ શુભેચ્છાઓ. જય હિંદ! આપ સૌને ગણતંત્ર દિવસની શુભકામનાઓ. જય હિન્દ! #ગણતંત્ર દિવસ"
પ્રધાનમંત્રી આવતીકાલે ‘જતીર પિતા’ બંગબંધુ શૈખ મુજીબુર રહમાનની જન્મ શતાબ્દીની ઉજવણીમાં વીડિયો મેસેજથી ભાગ લેશે.

પ્રધાનમંત્રી શ્રી નરેન્દ્ર મોદી આવતીકાલે બાંગ્લાદેશમાં યોજનારા ‘જતીર પિતા’ બંગબંધુ શૈખ મુજીબુર રહમાનની જન્મ શતાબ્દીની ઉજવણીમાં વીડિયો મેસેજથી ભાગ લેશે. કોવિડ-19ને કારણે 17 માર્ચના રોજ બાંગ્લાદેશમાં આ કાર્યક્રમ કોઈ જાહેર સભા વિના યોજાશે.
પ્રધાનમંત્રીએ વિશુ નિમિતે શુભેચ્છાઓ પાઠવી

પ્રધાનમંત્રી શ્રી નરેન્દ્ર મોદીએ વિશ્વભરમાં રહેતા કેરળ અને મલયાલી લોકોને વિશુના તહેવાર નિમિતે શુભેચ્છાઓ પાઠવી હતી. પ્રધાનમંત્રીએ એક ટ્વીટમાં કહ્યું, “કેરળના લોકોને વિશુ માટે મારી શુભેચ્છાઓ. આ તહેવાર નિમિતે, હું વિશ્વભરમા વસતા મલયાલી લોકોને હૃદયપૂર્વક શુભકામનાઓ પાઠવું છું. આપ સૌના માટે આગામી વર્ષ ઉત્તમ સ્વાસ્થ્ય અને ખુશાલી લાવે.”
પ્રધાનમંત્રી મોદી અને પ્રધાનમંત્રી કોસ્ટાએ વિશિષ્ટ સ્ટાર્ટ-અપ પોર્ટલ લોન્ચ કરી

પ્રધાનમંત્રી મોદી અને પ્રધાનમંત્રી કોસ્ટાએ આજે લિસ્બનમાં વિશિષ્ટ સ્ટાર્ટઅપ પોર્ટલ ઇન્ડિયા-પોર્ટુગલ ઇન્ટરનેશનલ સ્ટાર્ટઅપ હબ (આઇપીઆઇએસએચ) લોન્ચ કરી હતી. આ પ્લેટફોર્મની શરૂઆત સ્ટાર્ટઅપ ઇન્ડિયા દ્વારા થઈ છે. તેને વાણિજ્ય અને ઉદ્યોગ મંત્રાલય તથા સ્ટાર્ટઅપ પોર્ટુગલનો સાથસહકાર પ્રાપ્ત છે, જેનો ઉદ્દેશ ઉદ્યોગસાહસિક ભાગીદારીને પારસ્પરિક સહકાર આપવાનો છે. આઇપીઆઇએસએચ પર અનેક ટૂલ્સ છે અને તે બેંગલોર, દિલ્હી અને લિસ્બનમાં સ્ટાર્ટ-અપ હોટસ્પોટ્સ પર માહિતી પ્રદાન કરશે. વળી તે નીતિ, કરવેરા અને વિઝાના વિકલ્પો જેવા સંબંધિત વિષયો પર જાણકારી પણ આપશે. તે સ્ટાર્ટ-અપ્સને ટેકો આપવા ગો-ટૂ-માર્કેટ ગાઇડ પણ વિકસાવશે. આઇપીઆઇએસએચ પારસ્પરિક ક્ષમતા નિર્માણમાં મદદ કરશે તથા પ્રસ્તુત ક્ષેત્રોમાં સ્ટાર્ટ-અપ્સ, રોકાણકારો અને ઇન્ક્યુબેટર્સ વચ્ચે જોડાણ સક્ષમ બનાવશે તેવી અપેક્ષા છે. તે બંને દેશોમાંથી સ્ટાર્ટ-અપ્સને માર્ગદર્શન આપવા ભારત અને પોર્ટુગલમાં માનદ રાજદૂતો આધારિત નેટવર્ક સ્થાપિત કરશે તેવી પણ અપેક્ષા છે. પૃષ્ઠભૂમિ: સ્ટાર્ટ-અપ સેક્ટરમાં ભારત અને પોર્ટુગલ વચ્ચે સારી એવી પૂરકતા જોવા મળે છે. પોર્ટુગલ યુરોપમાં વ્યવસાયનું સર્જન કરવામાં ઊંચો દર ધરાવતા દેશમાંનો એક છે તથા ઉદ્યોગસાહસિકતા માટે સૌથી વધુ વાઇબ્રન્ટ યુરોપિયન ઇકો-સિસ્ટમ્સ ધરાવતા દેશ તરીકે બહાર આવ્યો છે. લિસ્બન વર્ષ 2016થી 3 વર્ષ માટે મુખ્ય વાર્ષિક આંતરરાષ્ટ્રીય ટેકનોલોજી કોન્ફરન્સ વેબ સમિટનું આયોજન કરે છે. છેલ્લી વેબ સમિટમાં ભારતમાંથી 700 સહભાગીઓ સામેલ થયા હતા અને ચાલુ વર્ષે આ સંખ્યામાં વધારો થવાની અપેક્ષા છે. ભારત અને પોર્ટુગલ એમ બંને દેશોની સરકારો સ્ટાર્ટ-અપ્સને પ્રોત્સાહન આપવા ધ્યાન કેન્દ્રીત કરે છે.
માલદીવ્સના વિદેશમંત્રી અબ્દુલ્લા શાહીદે પ્રધાનમંત્રી સાથે ફોન પર ચર્ચા કરી

માલદીવ્સના વિદેશમંત્રી શ્રી અબ્દુલ્લા શાહીદે આજે નવી દિલ્હીમાં ભારતના પ્રધાનમંત્રી શ્રી નરેન્દ્ર મોદીને ફોન કર્યો હતો. શ્રી અબ્દુલ્લા હાલમાં છઠ્ઠી ભારત- માલદીવ્સ સંયુક્ત કમિશન મિટિંગ સંદર્ભે ભારતની સત્તાવાર મુલાકાતે આવ્યા છે. પ્રધાનમંત્રીએ માલદીવ્સમાં રાષ્ટ્રપ્રમુખ ઇબ્રાહીમ મોહંમદ સોલીહના નેતૃત્ત્વમાં તેમના કાર્યકાળના પ્રથમ વર્ષમાં સરકાર દ્વારા હાંસલ કરવામાં આવેલી સિદ્ધિઓ બદલ વિદેશમંત્રી શાહીદને અભિનંદન પાઠવ્યા હતા. તેમણે ભારત અને માલદીવ્સ વચ્ચે જોડાણનું સ્તર વધી રહ્યું હોવાનું સંતોષપૂર્વક નોંધ્યું હતું અને છેલ્લા એક વર્ષમાં બંને દેશોના દ્વિપક્ષીય સહકારના કારણે આવેલા સકારાત્મક પરિણામોની પણ તેમણે નોંધ લીધી હતી. છઠ્ઠી